આ ઉપરાંત બંને રસ્તા પર ઇન્ટેલિજન્ટ ટ્રાફિક સિસ્ટમનો ઉપયોગ પણ ‘સ્માર્ટ રોડ’ પ્રોજેકટ હેઠળ થવાનો હતો. ટ્રાફિકનું ભારણ ઘટાડવા તેમજ ટ્રાફિક સરળતાથી પસાર થઇ શકે તે માટે પીપીપી ધોરણે સીસીટીવી કેમેરા મૂકવાના હતા. આઇટીએસની સીસીટીવી સિસ્ટમ હેઠળ ટ્રાફિક જામની સમસ્યાથી વાહનચાલકોને માહિતગાર કરવા કોર્પોરેશને ટ્રાફિક પોલીસ અને જાપાન એક્સપ્રેસ વે ઇન્ટરનેશનલ કંપની સાથે એમઓયુ કરી સેટેલાઇટ વિસ્તારમાં પાઇલટ પ્રોજેકટ પણ અમલમાં મૂક્યો છે. પરંતુ સ્માર્ટ રોડ જાહેર કરાયેલા રિવરફ્રન્ટના બંને કાંઠા પરના રસ્તાના કુલ ૩ર ટ્રાફિક સિગ્નલ વાહનચાલકોને દિશા બતાવવામાં ઉપયોગી થતાં નથી ! અત્યારે તો મ્યુનિસિપલ વર્તુળોમાં રિવરફ્રન્ટના સ્માર્ટ રસ્તાના પડતાં મુકાયેલાં કામની ચર્ચા ઊઠી છે.